CPN โตไม่หยุด! ลุยซื้อหุ้นบริษัทดารา ฮาเบอร์ 65% แนะซื้อเป้า 70 บ.
CPN โตไม่หยุด! ลุยซื้อหุ้นบริษัทดารา ฮาเบอร์ 65% แนะซื้อเป้า 70 บ.
19 ก.ค. 2560

บล.ดีบีเอสฯ ระบุในบทวิเคราะห์วันนี้(19 ก.ค.)  ว่า บริษัท เซ็นทรัลพัฒนา จำกัด (มหาชน) หรือ CPN มีมติจากกรรมการให้เข้าซื้อหุ้น 65% ในบริษัทดารา ฮาเบอร์ จาก PF ที่จำนวนเงิน 291.75 ล้านบาท เพื่อสนับสนุนการขยายงานในอนาคต
ทั้งนี้ดารา ฮาเบอร์ มีข้อดีคือ ได้รับสิทธิการเช่าระยะยาว 30 ปี จากพื้นที่ดิน 34.5 ไร่ ที่ถนนสุขุมวิท เกาะลอย ศรีราชา จังหวัดชลบุรี สำหรับผู้ถือหุ้นรายอื่นในบริษัทแห่งนี้รองลงมาคือ Fatima R.B.D.S 30% และ Ascent Development 5%
CPN กำลังศึกษาและวางแผนที่จะสร้าง Shopping Mall และอาจจะมีคอนโดมิเนียมบนพื้นที่ดังกล่าว คาดว่าโครงการนี้กว่าจะแล้วเสร็จใช้เวลาอีก 3-5 ปี ขณะที่ศรีราชาเป็นพื้นที่ที่มีศักยภาพ ทั้งเป็นเมืองอุตสาหกรรมและท่องเที่ยว มีชาวญี่ปุ่นมาอาศัยอยู่เป็นจำนวนมาก เดิมตอน PF วางแผนที่จะสร้างเป็น Shopping Complex มีพื้นที่เช่าเชิงพาณิชย์จำนวน 64,000 ตารางเมตรและมี 2 คอนโดมิเนียม ถือเป็นโครงการพาณิชย์ที่ใหญ่ที่สุดในศรีราชา
ยังคงคำแนะนำ ซื้อ CPN ด้วยราคาพื้นฐาน 70.00 บาท ซึ่งประเมินด้วยวิธี DCF แต่ราคาปิดมีส่วนเพิ่มไม่มากนักเทียบราคาปิดที่ 3% 